CELEX: 62010CN0576
Language: lv
Date: 2010-12-09 00:00:00
Title: Lieta C-576/10: Prasība, kas celta 2010. gada 9. decembrī — Eiropas Komisija/Nīderlandes Karaliste

19.2.2011   
            
            
               LV
            
            
               Eiropas Savienības Oficiālais Vēstnesis
            
            
               C 55/19
            
         Prasība, kas celta 2010. gada 9. decembrī — Eiropas Komisija/Nīderlandes Karaliste
   (Lieta C-576/10)
   2011/C 55/34
   Tiesvedības valoda — holandiešu
   
      Lietas dalībnieki
   
   
      Prasītāja: Eiropas Komisija (pārstāvji — M. van Beek un C. Zadra)
   
      Atbildētāja: Nīderlandes Karaliste
   
      Prasītājas prasījumi:
   
   
               —
            
            
               atzīt, ka, pārkāpdama Eiropas Savienības tiesības publiskā iepirkuma līgumu slēgšanas tiesību piešķiršanas jomā un it īpaši Direktīvu 2004/18/EK (1) saistībā ar Eindhovenas komūnas veikto būvdarbu koncesijas piešķiršanu, Nīderlandes Karaliste nav izpildījusi Direktīvas 2004/18 2. pantā un III sadaļā paredzētos pienākumus;
            
         
               —
            
            
               piespriest Nīderlandes Karalistei atlīdzināt tiesāšanās izdevumus.
            
         
      Pamati un galvenie argumenti
   
   Komisija uzskata, ka sadarbības nolīgums, ko Eindhovenas komūna 2007. gada 11. jūnijā noslēgusi ar Hurks Bouw en Vastgoed B.V., ir būvdarbu koncesija Direktīvas 2004/18 1. panta 3. punkta nozīmē.
   Tā kā būvdarbu koncesijas aplēstā vērtība pārsniedz piemērojamo robežvērtību, par to atbilstoši Direktīvai 2004/18 un it īpaši tās 2. pantam un III sadaļai bija jāizsludina konkurss. Turklāt saskaņā ar Direktīvas 2004/18 63.–65. pantu jāizsludina bija Hurks Bouw en Vastgoed B.V. piešķirtās būvdarbu līgumu slēgšanas tiesības, kuru vērtība pārsniedz piemērojamo robežvērtību.
   Pamatojoties uz faktu, ka Eindhovenas komūna attiecīgajai būvdarbu koncesijai, kas piešķirta Hurks Bouw en Vastgoed B.V., nav piemērojusi Direktīvu 2004/18 un it īpaši tās 2. pantu un III sadaļu, Komisija secina, ka ir noticis šīs direktīvas pārkāpums.
   Ņemot to visu vērā, Komisija secina, ka saistībā ar Eindhovenas komūnas būvdarbu koncesijas piešķiršanu Nīderlandes Karaliste nav izpildījusi pienākumus, kas ir paredzēti Eiropas Savienības tiesībās publiskā iepirkuma līgumu slēgšanas tiesību piešķiršanas jomā un it īpaši Direktīvas 2004/18 2. pantā un III sadaļā.
   
      (1)  Eiropas Parlamenta un Padomes 2004. gada 31. marta Direktīva 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru (OV L 134, 114. lpp.).